Revèl

**Revèl** (*Revel* en francés) es una comuna lengadociana, situada dins lo departament de la Nauta Garona e la region administrativa d', ancianament de Miègjorn-Pirenèus.

## Geografia

### Perimètre del territòri

## Toponimia
Las fòrmas ancianas son *Mons-Revellus* en (1174 ? de mal legir), *Revello* en 1343 .
Dauzat e Rostaing explican lo nom de Revèl per l'ancian occitan *revèl* (latin *rebellem*), « revòlta », aplicat a un castèl . Lo Petit Levy pòrta : *revèl*, *reb-*, « rebelle » (adjectiu); *revèl* « opposition, résistance; divertissement » (substantiu masculin) . 
Segon Negre, Revèl es una bastida fondada per Felip VI en 1341. L'occitan *revèl* aviá le sens de « rebellion, resisténcia » . 
Segon J. Astor, le vèrbe de l'ancian occitan *revelar* deriva del latin *rebellare* (de *bellum*, « guèrra »). *-B-* intervocalic ven regularament *-v-*. L'adjectiu *revèl* es vengut atal un nom gloriós e bellicós de *castèl* . 
### Calvairac
Probablament d'un nom latin d'òme **Calvarius* (cf. *Calvius*, de *calvus*, « cappelat ») e sufixe *-acum*.
### Drulha
Las fòrmas ancianas son *S. Saturninus de Druilha* en 1093, *Druilla* en 1226, *Druilhe* en 1393 . 
A l'origina del nom de la comuna vesina Vaudrulha. Del celtic *deruillā*, « cassanha, garrissada », o [ipoteticament] propietat de *Dervillos*. La mapa de Cassini pòrta *Dreuilh*, que menariá a *deruillon*, meteis sens , mès las fòrmas ancianas pròvan qu'es una error.
### Vaure
Del celtic *uoberā*, *uobero*, « font esconduda o riu escondut », que pòt menar al sens de « bòsc, forèst » (de *uo*, « jos » .
### Cofinal(s)
Derivat de *cofin*. Lòc de fabricacion artesanala ?

## Istòria
Pendent l'Ancian Regime, Revèl èra de la diocèsi civila de Tolosa, doncas de la província de Lengadòc e de la senescauciá de Lauragués. Le vocable de la glèisa de Revèl es Nòstra Dòna de Gràcia. La comunautat de Revèl èra despartida entre la diocèsi de La Vaur (parròquias de Revèl, *Calvayrac*, *Couffinal*, *Vauré*) et de Sant Pàpol (*Dreuilhe*). En  1790, lo nom èra *Revel,  Couffinals  et Vauré*. Dreuilhe fosquèc comuna, puèi incorporada a Revèl en l'an IV. En 1790, Revèl èra caplòc de canton e de districte .

*Calvayrac*, o probablament en occitan *Calvairac* èra una parròquia de la diocèsi de La Vaur. Sus la mapa de Cassini, le nom es escrit *St-Pierre de Calvairac* a l'oèst de Revèl e al nòrd de *Dreuilhe*. La mapa modèrna mòstra simplament *St-Pierre*, ambe una glèisa e un cementèri.

*Couffinal* o *Couffinals* (probablament *Cofinals* en occitan) èra una parròquia de la diocèsi de La Vaur e de la senescauciá de Lauragués. Le vocable de la glèisa èra Sant Andrieu . Sus la mapa de Cassini, le nom es escrit *Coufinal*, a l'oèst de *Dreuilhe* (*Coufinals* sus la mapa modèrna, a l'oèst de la RD 624) e pareis pas coma lo d'una parròquia.

*Vauré* (probablament *Vaure* en occitan) èra una parròquia de la diocèsi de La Vaur e de la senescauciá de Lauragués. Le vocable de la glèisa, annèxa de Revèl, èra Sant Sarnin . Vaure es al nòrd de l'aglomeracion de Revèl, près de la RD 79f e garda sa glèisa e son cementèri.

*Dreuilhe*, (probablament *Drulha* en occitan) èra una parròquia de la diocèsi de Sant Pàpol e de la senescauciá de Lauragués, dins la comunautat de Revèl. Le vocable de la glèisa èra Sant Sarnin, ara Santa Crotz. Fosquèc comuna entre 1790 e l'an III, puèi suprimida e incorporada a Revèl en l'an IV  
. Drulha es al sud-oèst de Revèl e garda sa glèisa e son cementèri.

## Administracion

* Dempuèi la refòrma cantonala de 2014, aplicada en 2015, Revèl es demorat canton.

## Demografia

* En  la populacion èra de  abitants e la densitat èra de  ab/km².

## Lòcs e monuments

Eglise Notre-Dame de Revel.jpg| 
Eglise Notre-Dame de Revel - Interior.jpg| 
Eglise Notre-Dame de Revel - Interior - Pulpit.jpg| 
Eglise Notre-Dame de Revel - Decoration de la voute du choeur Henry Lefrai.jpg| 
Eglise Notre-Dame de Revel - Orgue de tribune.jpg| 


## Personalitats ligadas amb la comuna

## Véser tanben
* Comunas de la Nauta Garona

## Ligams extèrnes

## Nòtas e referéncias